《和季文山斋早春二首 其一》
元代·钱惟善

方壶元不离人间，倚遍东风十二阑。烟雨楼台春似画，水云窗二昼生寒。

遥知洗鼎煎茶待，定许敲门借竹看。醉后石桥花烂熳，翠禽啁哳在檐端。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。